**Copilului din noi**

*Mara Emerraldi*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adorabil copil,

Respectabil adult,

Timpul trece subtil,

Strâns din puțin spre mai mult ...

Aduni clipele-n an,

Anii aduni într-un zbor,

Zâmbind dulce, spontan,

Te trezești călător

Într-o viață - un vis.

Visu-i rupt din etern,

Unde totu-i admis ...

Rătăcire-n extaz sau infern.

Ești pierdut în tumult,

Bâjbâiești un profil într-un stil,

Respectabil adult,

Adorabil copil ...

1 iunie 2020

Mara Emerraldi